La tercera edició del Splash Sagunt Comic Festival tindrà lloc del 12 al 14 de febrer
25 de gener 2016

![Imagen 1](/media/5gfp4laq/99-c_splash.jpg)

​Comença 2016 i el _Splash Sagunt Comic Festival_ arriba a la seua tercera edició ampliant els seus premis fins arribar a sis per a valorar les millors obres publicades a Espanya durant 2015. El certamen és una aposta ferma pel gènere, que viu una edat d'or en el nostre país. La cita tindrà lloc durant el cap de setmana del 12, 13 i 14 de febrer pròxim en el Casal Jove del Port de Sagunt. 

Seran tres intensíssims dies amb la novel·la gràfica com a protagonista. A poc a poc s'aniran desvetlant tots els detalls de les activitats programades: xarrades, tallers, signatures d'autors i la presència dels grans noms del còmic nacional com els premiats en aquesta edició: Carlos Giménez, autor de _Paracuellos_ a qui se li retrà homenatge; Paco Roca, que ha sigut triat millor treball de 2015 per l’obra _La casa_; Nadar; Daniel Torres i l'equip que forma Orgullo y Satisfacción. En paraules del regidor de Joventut, Guillermo Sampedro: **“2015 ha sigut un gran any de còmics nacionals i estos premis els reconeixen”.**

*   [](http://www.facebook.com/sharer.php?u=https://aytosagunto.es/va/actualitat/la-tercera-edicio-del-splash-sagunt-comic-festival-tindra-lloc-del-12-al-14-de-febrer/ "Facebook")
*   [](http://twitter.com/share?url=https://aytosagunto.es/va/actualitat/la-tercera-edicio-del-splash-sagunt-comic-festival-tindra-lloc-del-12-al-14-de-febrer/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-tercera-edicio-del-splash-sagunt-comic-festival-tindra-lloc-del-12-al-14-de-febrer/ "Linked In")
*   [](mailto:?body=https://aytosagunto.es/va/actualitat/la-tercera-edicio-del-splash-sagunt-comic-festival-tindra-lloc-del-12-al-14-de-febrer/)